Kamoška na zahryznutie 1/1 - Gehmová, Franziska nemecká autorka 1974; Chrenovská, Agáta (Bratislava Fragment, 2010)
Dvojčatá Daka a Silvania sa sťahujú do nemeckého Bindburgu. Nebolo by na tom ani na nich nič výnimočné, keby ich otec nebol upírom a nežili by vo svojej rodnej Transylvánii zábavným upírskym životom. Ako si však majú zvyknúť na život normálnych smrteľníkov, ktorí cez deň namiesto spánku chodia do školy alebo do práce, nelietajú, ale sa premiestňujú nepohodlnou mestskou hromadnou dopravou a do kávy si nekvapkajú krv? Zažite dobrodružné, ale aj veselé príhody s upírskymi sestrami!

Potrebujú kamarátku, a to okamžite. Inak sa Daka a Silvania vyberú naspäť do Transylvánie. Tam sa dá aspoň nerušene lietať po okolí a do školy chodiť v noci! V ich novom domove v Nemecku je však všetko úplne inak ľ tu striehne nebezpečenstvo na každom kroku. Prosím vás, ako sa chodí na eskalátore? A ako prinútiť električku, aby zastala? Aj prvý školský deň bude totálna katastrofa, ale s Helenou prichádza záchrana ľ a možno aj prvá najlepšia kamarátka...
Keywords: Upírie sestry; nemecká literatúra; literatúra pre deti; príbehy o deťoch; príbehy o upíroch; pre čitateľov od 11 rokov